Planning Authority .td_uid_2_61d33d50d0c43_rand.td-a-rec-img{text-align:left}.td_uid_2_61d33d50d0c43_rand.td-a-rec-img img{margin:0 auto 0 0} L-NGO Moviment Graffitti qed toġġezzjona għall-applikazzjoni tal-imprenditur Joseph Portelli biex jinbena maħżen ġo żona magħrufa bħala 'Il-Ġebel l-Aħmar' fin-Nadur. Dan ħabbritu fuq il-paġna uffiċjali tagħha fuq Facebook fejn appellat lill-qarrejja biex jappellaw kontra dan il-proġett. 🔴 Għal darb'oħra qed noġġezzjonaw kontra applikazzjoni ta' Joseph Portelli għall-bini ta' maħżen agrikolu ieħor fis-sit… Posted by Moviment Graffitti on Monday, January 3, 2022 Hi allegat li dan il-maħżen agrikolu se jinbena wara li Portelli akkwista madwar 18-il tomna ta' art fil-lokalità u beda jużaha biex illegalment jarmi l-iskart tal-kostruzzjoni. L-applikazzjoni tgħid li l-proġett se jkun iffokat fuq il-bini ta' maħżen ġdid fuq dak li jinsab abbandunat. Qalu li hu beda jibni numru ta' ħitan tas-sejjieħ għoljin, mingħajr ma kiseb il-permess neċessarju, u wara dan applika biex dawn ix-xogħlijiet ikun sanzjonati. Graffitti saħqet li l-Awtorità tal-Ippjanar (PA) approvat dawn ix-xogħlijiet wara li Portelli ħallas multa żgħira. "It-tifla tiegħu, Chloe Portelli, irreġistrat bħala 'bidwija' u applikat biex tibni maħżen agrikolu fuq art li ma tinħadimx biex tkun tista' taħżen il-ħxejjex tagħha," argumentat l-NGO. L-NGO sostniet li minflok bnew maħżen agrikolu, inbnew strutturi illegali u li dan se jirrepeti ruħu jekk jitħalla jagħmel l-istess ħaġa f'din iż-żona. Aqra fuq din l-applikazzjoni tat-tifla ta' Portelli: Jinkisru l-kundizzjonijiet għall-bini ta' 'maħżen agrikolu' fin-Nadur Hi żiedet li t-tfal ta' Portelli kisbu €200,000 mill-fond Agrikolu Ewropew għall-Iżvilupp Rurali għal dan il-proġett. .td_uid_3_61d33d50d10e8_rand.td-a-rec-img{text-align:left}.td_uid_3_61d33d50d10e8_rand.td-a-rec-img img{margin:0 auto 0 0}